OzLabs/hebrew-wiki-articles huggingface dataset:
ויקטור הוגו פנייה

ויקטור הוגו פנייה גריסאלס (בספרדית: Víctor Hugo Peña Grisales; נולד ב-10 ביולי 1974 בבוגוטה) הוא רוכב אופניים (רוכב עבר) קולומביאני. הוא נקרא על שמו של אביו הוגו, וכן על שם הסופר המפורסם ויקטור הוגו. הוא רכב עד 2014 וקבוצתו ב-2013–2014, הייתה קבוצת האופניים הקולומביאנית Supergiros - Blanco Valle - Redetrans. הוא מכונה "אל טיבורון" (הכריש).

פנייה החל להתחרות כמקצוען בתחרויות אופניים ב-1999. ב-2001 הצטרף לקבוצת רשות הדואר האמריקאית וב-2003 הוא היה לקולומביאני הראשון שלובש את החולצה הצהובה כמוביל הטור דה פראנס. באותו מרוץ, כמו גם במרוצים אחרים, סייע כפועל ללאנס ארמסטרונג לזכות בטור בפעם החמישית ברציפות. בין הישגיו הבולטים של פנייה הם ניצחון בקטעים של הג'ירו ד'איטליה ווואלטה אספניה, וכמו כן זכייה בוואלטה מורסיה ב-2002. הקבוצה שבה רכב פנייה בשנות השיא בקריירה שלו היא קבוצת רשות הדואר האמריקאית. ב-2014, בגיל 40, סיים במקום השלישי באליפות קולומביה במרוץ האישי נגד השעון.

==קישורים חיצוניים==

* [https://web.archive.org/web/20080930174859/http://www.cyclingwebsite.net/coureurfiche.php?coureurid=3616 פרופיל רוכב] באתר Cycling Website

==הערות שוליים==

קטגוריה:רוכבי אופניים קולומביאנים
קטגוריה:קולומביאנים שנולדו ב-1974
כריסטיאן ואנדה ולדה

כריסטיאן ואנדה ולדה (נולד ב-22 במאי 1976 באילינוי, ארצות הברית) הוא לשעבר רוכב אופניים אמריקאי שרכב עבור קבוצת גרמין-סרוולו.

== קריירה ==
ואנדה ולדה הפך למקצוען בשנת 1998, עת הצטרף לקבוצת רשות הדואר האמריקאית. ב-1999 הוא הוביל למשך שישה קטעים את דירוג החולצה הלבנה של הרוכב הצעיר המוביל בטור דה פראנס - מרוץ האופניים הגדול בעולם. בשנים 1999 ו-2001 הוא סייע למוביל הקבוצה לאנס ארמסטרונג לזכות במרוץ. הוא עבר לקבוצת ליברטי-סגורוס ב-2004, והשתתף במדיה פעם נוספת בטור דה פראנס.

בשנת 2005 עבר ואנדה ולדה עבר לקבוצת CSC, במדיה שימש בתחילה בעיקר כפועל של הרוכבים הבכירים. המרוץ הראשון בו זכה במדי הקבוצה היה הטור של בנלוקס ב-2005, וכמו כן הוא השתתף בשנה זו בג'ירו ד'איטליה ובוואלטה אספניה, שניים משלושת הגרנד טורס. הוא ויתר בשנה זו על השתתפות בטור דה פראנס. ב-2006 זכה ואנדה ולדה בטור של לוקסמבורג, ואף הגיע למקום ה-24 בטור דה פראנס, מיקום השיא שלו באותה עת במרוץ זה. באותה שנה הוא סיים גם במקום התשיעי בטור של קליפורניה. ב-2007 הוא סיים במקום השני בטור של ג'ורג'יה.

ב-2008 חתם ואנדה ולדה בקבוצת סליפסטרים-צ'יפוטל (כיום גרמין-סרוולו), והיה לרוכב המוביל שלה. בשנה זו הוא הגיע להישג השיא בקריירה שלו, מקום חמישי בדירוג הכללי של הטור דה פראנס. בנוסף, הוא הוביל למשך קטע אחד את דירוג החולצה הוורודה של המוביל הכללי בג'ירו ד'איטליה. הוא זכה באותה שנה גם במקום הראשון בטור של מיזורי, וסיים במקום השלישי בטור של קליפורניה.

בשנים 2009 ו-2010 פקד אותו מזל ביש. ב-2009 הוא ניצח קטע במרוץ פריז-ניס אך בהמשך, פרש מהג'ירו ד'איטליה בקטע השלישי לאחר שנפצע בנפילה. באותה שנה סיים במקום השמיני בדרוג הכללי בטור דה פראנס. ב-2010 פרש שוב מהג'ירו ד'איטליה (גם כאן בקטע השלישי) לאחר פציעה שנגרמה מנפילה. גם בטור דה פראנס הוא פרש בשלב מוקדם (הקטע השני) לאחר שנפצע בנפילה שנגרמה מכתם שמן על הכביש.

באוקטובר 2012 הושעה ליפהיימר על ידי ה-USADA (הסוכנות האמריקאית למלחמה בסמים בספורט) למשך 6 חודשים בשל מעורבותו בפרשת השימוש בחומרי אמרוץ בקבוצת הדואר האמריקאי.

==קישורים חיצוניים==

* 

* [https://web.archive.org/web/20081011200118/http://www.cyclingwebsite.net/coureurfiche.php?coureurid=7482 כריסטיאן ואנדה ולדה] באתר Cycling Website

קטגוריה:רוכבי אופניים שהורשעו באימרוץ
קטגוריה:רוכבי אופניים אולימפיים אמריקאים
קטגוריה:אמריקאים שנולדו ב-1976
שרי רז

שַׁרִי רז (נולדה ב-1 בפברואר 1940) היא עיתונאית ואשת חדשות בטלוויזיה הישראלית.

==ביוגרפיה==
נולדה בשם שרי רייזנר. בתחילת שנות ה-60 של המאה ה-20 החלה לעבוד כקריינית חדשות ובידור ב"קול ישראל" במהלך לימודיה האקדמיים בסמינר המורות ע"ש דוד ילין. עם הקמת הטלוויזיה הישראלית נמנתה רז על עובדיה הראשונים וצורפה למחלקת החדשות. בשידור מהדורת החדשות "מבט" הראשון, ב-1968, הגישה כתבת אופנה והייתה למגישה הראשונה בטלוויזיה. עבודתה במהדורת החדשות היומית כמגישת המהדורה נמשכה כ-25 שנים, לצידם של חיים יבין, דניאל פאר, יעקב אחימאיר ועוד עד להקמת הערוץ השני וצמצום המהדורה למגיש יחיד. מתקופה זו הייתה לכתבת התרבות של מחלקת החדשות, לצד הנחיית המהדורה של מוצאי שבת ועריכת כתבות לתוכניות הערוץ השונות, דוגמת "רואים עולם" ו"מהיום למחר". ב-1984 השתתפה בסרט "חייל הלילה" בתור קריינית טלוויזיה.

בשנות עבודתה ככתבת חדשות ערכה תחקירים שונים, ובהם השימוש הראשון במצלמה נסתרת בעת שצילמה טקס גירושין בבית דין רבני. כתבת תחקיר שערכה על עסקיה של השדכנית הישראלית הלנה עמרם הביאה לקריסת עסקיה של עמרם ולניהול מאבק משפטי ממושך בין הערוץ הראשון ועמרם.

בשנת 2008 פרשה רז לגמלאות, אך נותרה פעילה במערכת החדשות של הערוץ ומגישת פינה בנושאי קולנוע בערב יום חמישי. באותה שנה לוהקה לטלנובלה "חשופים" ושיחקה בה אם לשתי עיתונאיות.

בשנת 2013 הייתה חברה בוועדה הציבורית לבחירת הדמויות שיופיעו על שטרות הכסף. לאחר תום עבודת הוועדה, וכתגובה לביקורת ציבורית על העדרם של משוררים מזרחים מהשטרות, התבטאה רז ואמרה: "אני ממש לא מכירה משוררים מזרחיים בולטים במאה ה-20".

בשנת 2017 חזרה להכין כתבות שבועיות לתוכנית המגזין "רואים עולם", הפעם במסגרת תאגיד השידור הישראלי.

== חיים אישיים ==
רז הייתה נשואה לדן בירון, עד לפטירתו ב-2024, ואם לשניים.

==קישורים חיצוניים==

* 
* 
* [https://www.mako.co.il/mako-vod-keshet/people-s4/VOD-380d2f5d933d341006.htm?sCh=982f5549c866f610&pId=957463908 ריאיון עם שרי רז] בתוכנית אנשים, 2013
* 

==הערות שוליים==

קטגוריה:הערוץ הראשון: שדרניות ומנחות
קטגוריה:מנחות טלוויזיה ישראליות
קטגוריה:סגל קול ישראל
קטגוריה:כתבות תרבות ישראליות
קטגוריה:כתבי תרבות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות המכללה האקדמית לחינוך ע"ש דוד ילין
קטגוריה:בוגרי המכללה האקדמית לחינוך ע"ש דוד ילין
קטגוריה:ישראליות שנולדו ב-1940
קטגוריה:ישראלים שנולדו ב-1940
שחפית צהובת-מקור

Thalasseus bergii
שחפית צהובת-מקור (שם מדעי: Thalasseus bergii), היא מין עוף ימי ממשפחת השחפיתיים, המקננת במושבות צפופות באזורי הטרופיים וסובטרופיים של אפריקה, אסיה ואוקיאניה.

חמשת תת-המינים השונים של השחפית צהובת המקור מתרבים באזור נרחב, החל מדרום אפריקה באוקיינוס ההודי ועד אמצע האוקיינוס השקט ואוסטרליה, ולאחר הקינון האוכלוסייה מתפזרת לאזורים נרחבים. השחפית צהובת-המקור דומה, וקרובה טקסונומית, למינים אחרים ממשפחת השחפיתיים כגון Sterna maxima, אך ניתן להבדיל ביניהם לפי ממדי הגוף וצבע המקור.

פלג-הגוף העליון אפור, פלג-הגוף התחתון לבן, המקור הארוך (אורכו 5.4–6.5 סנטימטרים) צהוב, וכן ישנה ציצית-נוצות שחורה על הראש, שנעשית פחות בולטת במהלך החורף. אורכו של פרט בוגר כ-46–49 סנטימטרים, מוטת כנפיו כ-125–130 סנטימטרים ומשקלו כ-325–397 גרם. מראם של הפרטים הצעירים שונה משל הבוגרים: יש להם דוגמת-נוצות חומה, אפורה ולבנה, והם נסמכים על הוריהם כמקור-מזון עד מספר חודשים לאחר שהצמיחו נוצות.

כשאר המינים בסוג תלאסאוס (Thalasseus), השחפית צהובת-המקור ניזונה בעיקר על ידי צלילה בים ותפיסת דגים. הזכר גם מגיש לנקבה דגים, כחלק מתהליך החיזור. הדגים מהווים כ-90% מתזונתה של שחפית, ואת השאר ממלאים דיונונים, סרטנים וחרקים. השחפית צהובת המקור היא בעל-חיים סתגלני, והיא למדה לעקוב אחרי ספינות דיג כדי ליהנות משלל-הלוואי של דגים שנתפסו בטעות ומושלכים חזרה לים. כמו כן, למדה השחפית לקנן באתרים מלאכותיים מעשי-ידי-אדם, כגון גגות בניינים או איים מלאכותיים שנוצרים באגמי-התאיידות או במפעלים לטיהור שפכים.

השחפית צהובת המקור קולנית מאוד, בייחוד באזורי הרבייה, וקריאת ההכרזה על טריטוריה היא רועשת וצרודה. זהו מין מונוגמי והזוג נשאר יחד במשך כל עונת הרבייה ולעיתים גם במשך מספר עונות רצופות. הרבייה והקינון נעשים במושבות גדולות, הגדולה ביותר המתועדת, במפרץ קרפנטאריה, מנתה כ-13,000-15,000 זוגות. הביצים והפרטים הצעירים נטרפים על ידי עופות ים כגון שחפים ומגלנים, ופעולות האדם כגון ציד, איסוף ביצים ודיג הביאו לצמצום אוכלוסיית השחפית באזורים אחדים. עם זאת אין איום כללי על אוכלוסיית השחפית צהובת המקור, והיא יציבה ועומדת על כ-500,000 פרטים.

==קישורים חיצוניים ==

* [http://www.iucnredlist.org/details/144240 שחפית צהובת-מקור], באתר IUCN
== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:שחפיתיים
קטגוריה:בעלי חיים ימיים במזרח התיכון
קטגוריה:אוסטרליה: עופות
זאווייה

זַאוִיַה (מערבית: زاوية, מילולית: פינה, זווית) היא תא תפילה והתבודדות לדרווישים צופים. במובן רחב יותר, הנפוץ בארצות צפון אפריקה (מגרב), משמש המושג לתיאור מדרסה - בית מדרש ללימודי דת האסלאם, המשולב לרוב במבנה תפילה. 

;בארצות המגרב: בארצות המגרב הזאווייה מפוארת, בנויה סביב בריכת-נוי ובה לרוב מזרקה, והשם הוא שם נרדף, למעשה, ל"מדרסה".

;במזרח התיכון: במזרח המזרח התיכון מדובר במבנה צנוע, כראוי למתבודדים צופים. בתקופה הממלוכית בארץ ישראל נבנו בארץ ישראל זאוויות רבות במיוחד בירושלים ורבות מהן על הר הבית, רובן ככולן פשוטות ביותר.

;במדינות הסהרה: במדינות הסהרה המערבית, מאלי, מאוריטניה ודרום אלג'יריה חיים שבטים ערביים הנקראים "בני חסן" (חסנים). השבטים מחולקים ללוחמים ("חסנים"), מלומדים (להם מיוחס המונח "זאווייה") וקבוצות נוספות. המונח זאווייה מיועד גם על מנת להבדיל את השבטים החסנים מהשבטים ה"בֶרבֶרים". השייח'ים של שבטי הזאווייה יכולים להקים בתי ספר ובמותם נהפכים קבריהם לקברי קדושים.

:בלוב קיימים מחוז ועיר בשם א-זאווייה.

==לקריאה נוספת==
* יוסף דרורי, ירושלים בתקופה הממלוכית ו-אדריכלות ממלוכית בירושלים, בתוך: אלי שילר (עורך), תולדות ירושלים מחורבן בית שני ועד לתקופה העות'מאנית, אריאל 83-84, 1992. עמ' 169–206

==קישורים חיצוניים==

* [https://web.archive.org/web/20040714221135/http://www.itineranceplus.com/english/culturalmemomarrakech.asp?ID=12 זאוויות במרוקו] 
* [https://web.archive.org/web/20101208213102/http://www.zaouia.com/ ארכיטקטורה של זאוויות] בתוניס 
* 

קטגוריה:אדריכלות אסלאמית
קטגוריה:אסלאם
קטגוריה:סופיות
קטגוריה:צפון אפריקה
קטגוריה:מילים וביטויים בערבית
קטגוריה:סוציולוגיה של הדת
קטגוריה:מושגים באסלאם
קטגוריה:מגרב
חנן בישא

חנן בישא (=הרע) היה כינויו של עבריין יהודי בבלי שהתפרסם במעשי הנזק שעשה. חי בבבל בתקופת הדור השני של האמוראים. פעמים אחדות עמד לדין לפני רב הונא, ראש ישיבת סורא, על מעשיו. בתלמוד הבבלי נאמר שהיה קשה עד בלתי אפשרי להוציא ממנו ממון ותשלומים על נזקיו.

מפורסם במיוחד המעשה הבא, המובא פעמיים בתלמוד הבבלי בו חנן בישא תקע לאדם אחד באוזנו (היכה אותו על האוזן, או שצעק לתוכה). אמר לו רב הונא לתת לאותו אדם חצי זוז, אך לחנן היה זוז מעוך (פחות בערכו). חנן ביקש לתת לאותו אדם את הזוז ולקבל עודף של חצי זוז, אך לא היה לאותו אדם עודף. משכך, חנן תקע שוב באוזנו (בכך התחייב בחצי זוז נוסף), ונתן את המטבע לנפגע בעבור שני המקרים.

מסופר עליו שפעם אחת גנב גלימה ומכר אותה. בהקשר זה העיד עליו התלמוד שלא היה מפורסם במעשי גנבה ושוד, אלא במעשים רעים אחרים, כנזקים וחבלות.

==הערות שוליים==

קטגוריה:אישים בתלמוד
פלו ריידה

טראמר לייסל דילארד (באנגלית: Tramar Lacel Dillard; נולד ב-16 בספטמבר 1979) המוכר יותר בשם הבמה שלו פלו ריידה (Flo Rida), הוא ראפר אמריקאי.

== קורות חייו ==
פלו ריידה נולד בפלורידה, ארצות הברית. בשחרותו הוא היה חבר בלהקת "2 Live Crew" אך הוא סירב להשתתף בפרויקטים הקשורים ללהקתו. לאחר שלמד כשנתיים כלכלה, הוא נשר מלימודיו לטובת המשך קריירת המוזיקה שלו.

ב-2006 החל לעבוד על אלבום הסולו Mail On Sunday שיצא ב-18 במרץ 2008 ומכר כ-900,500 עותקים בשבוע הראשון ליציאתו. הסינגל הראשון "Low" בו מתארח הזמר טי-פיין יצא בדצמבר והגיע למקום הראשון במצעד הבילבורד כעשרה שבועות רצופים, לאחריו יצאו שני סינגלים במקביל - "Elevator" ו- "In The Ayer".

בשנת 2008 התארח ריידה בשיר "Starstruck" של ליידי גאגא.

ב-2009 הוציא את אלבומו השני R.O.O.T.S, מתוכו יצאו שני להיטים - "Right Round" במקום הראשון במצעד הבילבורד, בבריטניה, באוסטרליה וקנדה, ו- "Sugar" במקום ה-5 במצעד הבילבורד.

ב-2010 הוציא את הסינגל "Club Can't Handle Me", שנכנס למקום הראשון בבריטניה, מתוך אלבומו השלישי "The Only One".

ב-30 בנובמבר 2010 הוציא לאור את אלבומו Only One Flo. ב-2 בדצמבר 2010 ריידה הוציא את הסינגל "Who Dat Girl" יחד עם הזמר אייקון השיר זכה להצלחה רבה והגיע למקום הראשון במצעד הבילבורד ולמקום השני במצעד הבריטי.

בשנת 2011 התארח ריידה בשיר "Where Them Girls At" של דייוויד גטה. בסוף שנת 2011 נבחר שירו של פלו ריידה "Good Feeling" כאחד משירי הנושא של אירוע ה-PPV, של ארגון ההיאבקות ה-WWE, רסלמניה 28.

בשנת 2012 הוציא את האלבום Wild Ones, ומתוכו יצא שיר באותו השם, שבו נכללה הזמרת האוסטרלית סיה, ובנוסף את השיר "Goin' In" ביחד עם ג'ניפר לופז, ואת הסינגל הרביעי מהאלבום I Cry. ב-12 באוקטובר 2012 יצא שיתוף פעולה של ריידה עם הזמר אולי מארס בשיר "Troublemaker".

בספטמבר 2013 השתתף עם הזמרת טל באלבומה השני, À l'infini. ב-14 בנובמבר 2013 הוציא את הסינגל "How I Feel".

ב-21 באוגוסט 2014 הוציא את הסינגל "GDFR" (ראשי תיבות של Goin Down For Real) יחד עם Lookas ו-Sage the Gemini. כמו כן, יצא אלבום שכלל את כל הרמיקסים שיצאו לשיר "GDFR" שנקרא (GDFR (The Remixes.

ב-2015 יצא הסינגל הראשון שלו מתוך המיני אלבום My House שנקרא "Once In a Lifetime".

ב-2016 שירו של פלו ריידה "My House" נבחר לאחד מהשירים הרשמיים של אירוע ההיאבקות רסלמניה 32, גם כן כחלק ממעורבותו בארגון ה-WWE.

ב-2017 הוציא סינגל בשם ״Hola” עם הזמר הקולומביאני מאלומה.

ריידה הופיע לראשונה בישראל ב-5 ביולי 2018 בלייב פארק ראשון לציון, במסגרת פסטיבל האביב הבינלאומי של העיר.

ב-20 במאי 2021, ריידה וסנהיט ביצעו את השיר "Adrenalina", בחצי הגמר השני של אירוויזיון 2021, כשהם מייצגים את סן מרינו, והגיעו למקום התשיעי עם 118 נקודות. ב-22 במאי, בגמר התחרות, הגיע הצמד למקום ה-22 עם 50 נקודות.

== דיסקוגרפיה ==
===אלבומי אולפן===
* 2008: Mail on Sunday
* 2009: 
* 2010: Only One Flo (Part 1)
* 2012: Wild Ones

===מיני-אלבומים===
* 2009: iTunes Live: London Festival '09
* 2009: Hits Mix
* 2012: Good Feeling
* 2015: My House

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים אמריקאים
קטגוריה:זוכי פרס המוזיקה העולמי: אגדת מוזיקה
קטגוריה:אמני אטלנטיק רקורדס
קטגוריה:נציגי סן מרינו באירוויזיון
קטגוריה:משתתפי אירוויזיון 2021
קטגוריה:אמריקאים שנולדו ב-1979
PHP-Fusion

מערכת PHP-Fusion היא מערכת ניהול תוכן בקוד פתוח המשמשת לבניית אתרים במגוון תחומים. היא פותחה על ידי ניק ג'ונס (המכונה Digitanium) בשפת PHP ומשתמשת במסד נתונים MySQL לאחסון תוכנים 

נכון לשנת 2011, קיימים מספר רב של אתרי תמיכה במספר רב של שפות לצד אנגלית.

החבילה הראשית של התוכנה לא כוללת תמיכה בעברית, אך ניתן להוריד תמיכה כזו מ[https://web.archive.org/web/20131226164828/http://thenoam.com/fusion/ אתר הקהילה העברית].

בספטמבר 2022 שוחררה גרסת הליבה 9. מהדורת הבסיס ניתנת להפצה בחינם תחת רישיון AGPL ומהדורות מתקדמות יותר כרוכות בתשלום.

== מאפיינים ==
מערכת PHP-Fusion כוללת את המאפיינים הבאים:
* חדשות
* מאמרים
* פורומים
* גלריית תמונות
* קישורי אינטרנט
* מערכת הורדות
* סקרים
* תיבת שיחה
* מערכת הודעות פרטיות
* מערכת חיפוש
* תבניות עיצוב

מערכת PHP-Fusion מאפשרת למשתמשים להוסיף מודולים נוספים על ידי מה שנקרא באנגלית "infusions" או כפי שהוחלט לקרוא להם בעברית "תוספים". קיימים תוספים רבים שניתנים להתקנה וניהול. את התוספים ניתן למצוא באתרים רבים ברחבי הרשת.

בנוסף לתוספים קיימים ברשת מודים רבים, שמשנים ומשפרים את המערכת בהתאם להעדפות המשתמשים.

מערכת PHP-Fusion מציעה למשתמשים ליצור ולהשתמש בתבניות עיצוב "themes". רוב תבניות העיצוב מבוססות על הקבצים theme.php ו- styles.css, וניתנות לקביעה ושינוי.

== גרסה 6 ==
הקוד של מערכת PHP-Fusion 6 הוא שילוב של PHP, SQL ו-HTML בכל קובץ.

== גרסה 7 ==
בתחילת 2008, גרסת המערכת PHP-Fusion 7 שוחררה לציבור.

להלן חלק מהשיפורים של מערכת PHP-Fusion בגרסה 7:
* מערכת BBCode (אשר שכיחה במערכות פורומים כגון phpBB)
* Admin extensions
* הגנת ספאם
* תבנית פורום חדשה
* קבוצות מודרטורים לפורום
* שיפור כלי הניהול בפורום
* התאמה לתקן XHTML
* מנוע תבניות עיצוב חדש
* התחברות על בסיס hash כפול
* שיפור באבטחה הכללית
* ניהול סמיילים
* שיפור במנוע החיפוש

== רישיון ==
המחבר המקורי של התוכנה מחזיק בידיו את מלוא זכויות היוצרים. התוכנה זמינה ברישיון חופשי (AGPL). ניתן גם לקנות רישיונות אשר מקנים את הזכות להוריד את ההתייחסות המפורשת לזכויות היוצרים מהדף.

http://www.php-fusion.co.uk/viewpage.php?page_id=6

==קישורים חיצוניים==

* 

קטגוריה:אינטרנט
קטגוריה:כלי פיתוח לווב
קטגוריה:תוכנה חופשית
קטגוריה:תוכנות שהושקו ב-2003
ויקטוריה (טלנובלה)

ויקטוריה (בספרדית: Victoria) היא טלנובלה קולומביאנית משנת 2007, אשר הופקה על ידי חברת טלמונדו. הסדרה מבוססת על הטלנובלה "סניורה איזבל" (1993). לטלנובלה יש 171 פרקים. הסדרה נמכרה ל-21 מדינות.

==עלילה==
ויקטוריה מנדוסה, אישה בת 50 ואמא לשלושה ילדים: פאולה, מריאנה וסנטיאגו, מגלה ביום החגיגות לכבוד 25 שנים לנישואיה, שלבעלה אנריקה, יש מאהבת צעירה בשם טטיאנה לופז. לפתע, כל חייה של ויקטוריה מתרסקים סביבה, ברגע שהיא מבינה שנישואיה נכשלו. בעוד ויקטוריה מנסה לעכל את הכאב, היא פוגשת את חרונימו אקוסטה, גבר בן 33, גרוש עם ילד. ויקטוריה מתאהבת באיש הצעיר, ומחליטה לתת הזדמנות שנייה לאהבה.

== צוות שחקנים ==
*ויקטוריה רופו - ויקטוריה סנטיסטבן דה מנדוסה
*ארתורו פניצ'ה - אנריקה מנדוסה
*מאוריסיו אוכמן - חרונימו אקוסטה
*אנדריאה לופז - טטיאנה לופז
*דיאנה קיחאנו - קמילה מאטיס
*חוויאר דלגיודיס - חררדו קארדנס
*לאורה פריסו - מריאנה מנדוסה
*ריקרדו אבארסה - סנטיאגו מנדוסה
*אדריאנה רומרו - ולריה
*חוסה חוליאן גביריה - מרטין אקוסטה
*פטריסיה גריסאלס - קרלוטה
*מרגלידה קסטרו - מרסדס סנטיסטבן
*לאורה לונדונו - אליזה
*אנדרס פליפה מרטינז - גלירמו
*רוברטו מנריקה - סבסטיאן
*קמילו טרוחילו - ארתורו קארדנס
*ריקרדו גונסלס - הנרי
*ג'רלדין בסן - פאולה מנדוזה
*מריה הלנה דוארינג - הלנה קארדנס

== קישורים חיצוניים ==
* 

קטגוריה:טלנובלות קולומביאניות
קטגוריה:סדרות ערוצי ויוה וויוה פלוס
קטגוריה:תוכניות טלוויזיה בשפה הספרדית
מודיעין אזרחי (חברה)

ממוזער
מודיעין אזרחי היא חברה המספקת שרותי אבטחה, בלדרות מאובטחת [https://www.6338.co.il/ ושירותי מוקד וסיור] ומספקת שירותים ברחבי הארץ באמצעות צי כלי רכב משוריינים. רכב בלדרות משוריין של מודיעין אזרחיקבוצת מודיעין אזרחי נוסדה בשנת 1963 והיא כוללת את חברות השמירה והאבטחה מהגדולות בישראל יחד עם חברת בילוש פרטי.

החברה מעסיקה מאבטחים, שומרים, בלדרים (כולל בלדרות מאובטחת ברכב משוריין), סיירים, מוקדנים ועובדי מנהלה.

בנוסף, חברת מודיעין אזרחי מפעילה שרותי מוקד וסיור לעסקים, חברות, ובתים פרטיים ומתמחה בפרויקטים של אבטחת שכונות.

מאז פברואר 2009 מפעילה החברה את מחסום שער אפרים מדרום לטולכרם.

נכון לשנת 2022 החברה איבטחה את מעון ראש הממשלה לשעבר נפתלי בנט ברעננה ואת ילדיו כחלק מיחידת האבטחה של משרד ראש הממשלה. כמו כן החברה מאבטחת שרים, חברי כנסת ואנשי ציבור. 

ההערכה היא שהחברה מעסיקה בישראל למעלה מ-8,000 עובדים, מה שהופך אותה לגדולה ביותר בנוסף להיותה הוותיקה ביותר בתחומה בישראל, ועובדיה מועסקים ב-9 סניפים בפריסה ארצית. בין לקוחות החברה נמנים (נכון לשנת 2016): משטרת ישראל, משרד ראש-הממשלה, משרד-הביטחון, משרד-החוץ, משרד-האוצר, משרד-המשפטים, ומשרדי ממשלה נוספים וכן חברות מסחריות כמו שטראוס-עלית, המשביר לצרכן, אלביט, IBM, רשת הריבוע הכחול, ועוד. 

== ביקורות על פעילות החברה ==
ביקורות שנערכו על ידי משרד האוצר כנגד חברות אבטחה ושמירה בכלל, וחברת מודיעין אזרחי בפרט, העלו כי היא הפרה את חוקי העבודה במסגרת העסקת עובדיה. נקבע, כי היקף הפרות השכר על ידה בתקופה קצרה רק במשרדי הממשלה נאמדו בכ-15 מיליון שקל.

ב-2008 אף נקבע על ידי בית המשפט המחוזי בתל אביב כי החברה חתמה על תצהיר כוזב עת הצהירה כי היא מקיימת את חוקי העבודה וכי דוחות ביקורות שליליים לא נכתבו כנגדה על ידי משרד ממשלתי, ולכן יש לפסול את הצעתה במכרז של רכבת ישראל.

דו"ח ביניים של החשב הכללי באוצר לגבי מאבטחי מודיעין אזרחי שעובדים במוסדות המדינה, מצא כי החברה קובעת שכר נמוך מזה שנקבע בהסכם עם המדינה.

בשנת 2016 אירעה תקרית במחסום קלנדיה בה ירו למוות מאבטחי "מודיעין אזרחי" בפלסטינית בת 23, אם לשתי בנות קטנות, ולאחר מכן באחיה, בן 16. החברה ערכה תחקיר פנימי שהעלה ששני המאבטחים פעלו כשורה והוחלט בחברה להמשיך את עבודתם כרגיל. עם זאת, גורמים פלסטיניים טענו כי השניים לא היוו סכנה לכוח, והירי היה לא מוצדק.

== קישורים חיצוניים ==
* 
* [https://www.6338.co.il/ אתר] מוקד מודיעין אזרחי

==הערות שוליים==

קטגוריה:חוקרים פרטיים ישראלים
קטגוריה:חברות אבטחה ישראליות
קטגוריה:ישראל: חברות שהוקמו ב-1963
דני דויטש

דני דויטש (נולד ב-23 באוקטובר 1979) הוא יועץ תקשורת ישראלי שבעבר שימש חזאי וכתב טלוויזיה.

==ביוגרפיה==
דני דויטש גדל בירושלים. את שירותו בצה"ל, כקצין מטאורולוגיה במערך הבקרה של חיל האוויר, המשיך לשירות קבע.

לדויטש תואר ראשון במנהל עסקים ותואר שני בתסריטאות בחוג לקולנוע וטלוויזיה באוניברסיטת תל אביב.

בשנת 2002 החל את דרכו הטלוויזיונית: בתחילה עבד בערוץ 1, שם הגיש את פינת התחזית בתוכנית בוקר טוב ישראל ובהמשך, עסק בהגשה והפקת תחזית מזג האוויר ב"מבט". ב-2004 הגיש יחד עם גילי שם טוב את אולפן אולימפיאדת אתונה ובה סיכום תחרויות היום. באפריל 2005 עזב את הערוץ הראשון, נסע לתקופה קצרה להודו והשתתף בצילומי הפרסומת לסלקום - "מי אוהב אותך יותר ממני".

בקיץ 2005 הצטרף לחברת החדשות של ערוץ 2 ושימש כחזאי החברה וכתב לענייני מזג אוויר, איכות סביבה ופנאי. ב-2006 יצר יחד עם חיים ריבלין סדרת כתבות "האיום האמיתי" שעוסק בהתחממות הגלובלית, השלכותיה ודרכי התמודדות עם האיום.

בתחילת 2008 הצטרף דויטש לצוות הכותבים של מגזין הגברים "MANTALK" מבית "גלובס", בו כתב טור קבוע על מדע ופילוסופיה.

בספטמבר 2010 עבר מתפקיד החזאי, לעריכה והגשת מבזקי חדשות בערוץ 2.

בראשית מרץ 2013 הודיע דויטש על עזיבת חברת החדשות, ומעבר לעולם העסקים, למיזם טכנולוגי חדש. בחצות שבין ה-30 ל-31 באותו החודש, הגיש בפעם האחרונה מהדורת חדשות.

בשנת 2014 הקים, ביחד עם און לוי, את משרד הייעוץ האסטרטגי-תקשורתי "OnVeDan" ומאז הוא מכהן כמנכ"ל-משותף בחברה.

דויטש מגיש מדי חודש את מהדורת "HIT&HOT NEWS" במכללת HIT מכון טכנולוגי חולון.

ב-2021 הנחה, לצידה של אלמז מנגיסטו, את טקס פרסי ישראל לשנת תשפ"א, ששודר בכאן 11. 

ביולי 2022 חזר לטלוויזיה כמגיש-מחליף בתוכניות "מאחורי הכסף" ו"המצעד המשפטי" ב"רשת 13".

דויטש הוא גרוש.

== קישורים חיצוניים ==

* 
* [https://frnkl.co/blog-podcast/podcast-popcorn-danny-deutsch עם דני דויטש על לעלות ולרדת מהפסגה], בפודקאסט פופקורן, 23 במרץ 2017

==הערות שוליים==

קטגוריה:אנשי טלוויזיה ישראלים
קטגוריה:חזאים
קטגוריה:סגל חברת החדשות
קטגוריה:בוגרי אוניברסיטת תל אביב
קטגוריה:מנחים ישראלים
קטגוריה:ישראלים שנולדו ב-1979
שפיות

שפיות היא מונח משפטי המצביע על היותו של אדם בעל כשירות נפשית מספקת כדי לשאת באחריות פלילית למעשיו. כלומר, שיכולתו של אותו אדם להבדיל בין מציאות לבין דמיון ולהפעיל שיקול דעת סביר היא טובה מספיק בשביל לשאת באחריות פלילית.

קביעת השפיות כרוכה בדרך כלל בקביעת היעדרה של מחלת נפש או לקות נפשית חמורה על ידי מומחים לרפואה ולפסיכולוגיה. אף שדעותיהם של מומחים רפואיים מהוות לעיתים קרובות משקל מכריע בהחלטה על שפיות, המונח שפיות אינו מונח רפואי. שפיות אינה ההפך ממחלת נפש. אדם יכול לגלות תסמינים שונים של מחלת נפש, כולל תסמינים התנהגותיים, ועדיין להיות מסוגל לזהות את המציאות ולהפעיל שיקול דעת המאפשר לקיחת אחריות פלילית. דוגמה לאנשים שפסיכולוג לא יראה כשפויים אך משפטן כן יראה ככאלה, היא למשל אנשים שאינם מבדילים כלל בין הנאה לכאב.

תאוריה של שפיות פותחה על ידי אלפרד קורזיבסקי במסגרת הסמנטיקה הכללית. הוא האמין כי שפיות קשורה להתאמה המבנית (או לחסרונהּ) בין תגובותינו לעולם לבין מה שמתרחש בעולם באופן עובדתי. את הרעיון הזה הוא ניסח בדוגמת המפה-טריטוריה: "מפה איננה הטריטוריה שאותה היא מייצגת, אולם, אם המפה נכונה, יש לה מבנה דומה לטריטוריה, דבר המסביר את שימושיותה." לאור העובדה שהמדע שואף כל העת להתאים את התאוריות המדעיות, מן הבחינה המבנית, לעובדות, בדומה לדרך שבה מנסים להתאים מפה לתנאי השטח, ולכן המדע מתקדם במהירות רבה יותר מכל שטח ידע אחר, קורזיבסקי האמין כי המפתח להבנת השפיות הוא במחקר שיטות המדע (ולימוד המבנה כפי שהוא מתגלה על ידי המדע). אימוץ ההשקפה המדעית והגישה של התאמות מתמידות שאותן מבצע הפרט ביחס להשערותיו, היא הדרך לטענת קורזיבסקי. במילים אחרות, ישנם "גורמי שפיות שניתן לאתר בשיטות הפיזיו-מתמטיות של המדע."

בספרו "החברה השפויה", שיצא לאור בשנת 1955, הציע אריך פרום את ההשערה כי לא רק פרטים בחברה הם חסרי שפיות, אלא כי אף חברות שלמות יכולות להיות נעדרות שפיות. פרום טען כי אחד מן המאפיינים המטעים יותר של חיי החברה הוא "אימות קונצנזוסאלי":

==ראו גם==
*נורמליות
*מחלת נפש
*שיגעון
*הגנת אי-שפיות

==הערות שוליים==

קטגוריה:פסיכיאטריה
קטגוריה:מונחים משפטיים
קטגוריה:הפרעות נפשיות והתנהגותיות
קרייגסליסט

קרייגסליסט (באנגלית: Craigslist, פירוש מילולי: "הרשימה של קרייג") הוא אתר אינטרנט המכיל לוח מודעות מקוון בעל מדורים למציאת עבודה קבועה או זמנית, דירות ובתים להשכרה וקנייה, היכרויות, מוצרים למכירה, אירועים ושירותים קהילתיים והפצת קורות חיים. לוח המודעות פעיל ב-700 ערים ב-70 מדינות. האתר מכיל גם מערכת פורומים בנושאים שונים. פרסום המודעות באתר הוא ללא תשלום, להוציא הצעות עבודה.

נכון למרץ 2016, אתר קרייגסליסט נמצא במקום ה-70 ברשימת האתרים הנצפים ביותר בעולם של Alexa, עם מעל ל-20 מיליארד דפים נצפים מדי חודש, ולמעלה מ-50 מיליון משתמשים רק בארצות הברית. האתר נפוץ במיוחד במדינות דוברות אנגלית, אך פועל גם בצרפתית, גרמנית, איטלקית, פורטוגזית וספרדית. משתמשי האתר מפרסמים כ-50 מיליון מודעות מסווגות חדשות מדי חודש, ובהן כמיליון הצעות עבודה.

השירות נוסד על ידי קרייג ניומרק במהלך 1995 כאתר ללא מטרות רווח אשר שלח לרשימת תפוצה מצומצמת של כתובות דואר אלקטרוני מודעות בנושא אירועים מקומיים באזור מפרץ סן פרנסיסקו בלבד. ל-eBay יש 25% בעלות על האתר, אותה רכשה באוגוסט 2004 מאחד מבעלי המניות לשעבר.

במהלך העשור הראשון של המאה ה-21 האתר התפרסם והתרחב לערים ואזורים רבים ברחבי ארצות הברית וברחבי העולם. במהלך השנים נוספו לשירות עמודים חדשים אשר מתרכזים בערים ובאזורים שונים ברחבי העולם בהתאם לדרישה.

גם ישראל מיוצגת בקרייגסליסט אף על פי שהשירות לא זכה להצלחה רבה בישראל. עד כה השירות כולל רק שלוש ערים מישראל - ירושלים, חיפה ותל אביב.

==קישורים חיצוניים==

* 

* [http://jerusalem.craigslist.org/ קרייגסליסט ירושלים], [http://telaviv.craigslist.org/ קרייגסליסט תל אביב] ו[http://haifa.craigslist.org/ קרייגסליסט חיפה]
* [https://web.archive.org/web/20061125194556/http://www.cnewmark.com/ הבלוג האישי של מייסד קרייגסליסט]
* 
* 
* 
* 

==הערות שוליים==

קטגוריה:אתרים מבוססי תוכן משתמש
קטגוריה:חברות אינטרנט אמריקאיות
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1995
קטגוריה:אתרי מסחר אלקטרוני אמריקאיים
<gallery widths="220px" heights="140px" perrow="3">
Image:Craig Newmark, 2006.jpg|מייסד קרייגסליסט קרייג ניומרק, 2006.
Image:Craigslist01.jpg|מטה החברה בסן פרנסיסקו
</gallery>
הפולשת

הפולשת (בספרדית: La Intrusa ; באנגלית: The Intruder) היא טלנובלה מקסיקנית משנת 2001, אשר הופקה על ידי חברת טלוויסה. טלנובלה זו, היא גרסה מחודשת לטלנובלה ונצואלית בעלת אותו שם משנת 1987. כוכבי הטלנובלה הם: גבריאלה ספניק וארתורו פניצ'ה.

==עלילה==
וירחיניה מרטינז רולדן, אישה יפהפייה, פשוטה וכנה, עובדת כאומנת באחוזתו של רודריגו חונקרה. לרודריגו חונקרה יש שישה ילדים: ג'וניור, קרלוס אלברטו, ראקל, ויולטה, אלדו וממו. בנו השני של רודריגו, קרלוס אלברטו, מתאהב בוירחיניה, והיא בו. יום אחד, רודריגו מגלה שהוא פשט את הרגל ובנוסף לכך, הוא מגלה שהוא חולה במחלה קטלנית. רודריגו, בהיותו יודע שילדיו חסרי אחריות, מתחתן עם וירחיניה, כדי שתשמור על משפחתו ועל נכסיו לקראת יום מותו. אך כאשר ילדיו מגלים על נישואים אלו, הם מתחילים לשנוא את וירחיניה, ומתייחסים אליה כאל פולשת.

== צוות שחקנים ==
*גבריאלה ספניק - וירחיניה/ונסה מרטינז רולדן
*ארתורו פניצ'ה - קרלוס אלברטו חונקרה
*לאורה ספאטה - מקסימיליאנה רולדן
*שנטל אנדרה - ראקל חונקרה
*סרחיו סנדל - דנילו רולדן
*קרלה אלברס - ויולטה חונקרה
*דומיניקה פאלטה - אנבלה רולדן
*גוילרמו גרסיה קנטו - רודריגו חונקרה ג'וניור
*סילביה מנריקז - אלנה רולדן
*חוסה מריה טורה - אלדו חונקרה
*שרלין - מריקרוס רולדן
*מרלן פבלה - גוואדלופה 'לופיטה' רוסאס
*קלאודיו בז - אליריו רולדן
*דיאנה גולדן - זאירה חימנס
*אנריקה ליזלדה - רודריגו חונקרה

== קישורים חיצוניים ==
* 

קטגוריה:טלנובלות מקסיקניות
קטגוריה:סדרות ערוצי ויוה וויוה פלוס
קטגוריה:תוכניות טלוויזיה בשפה הספרדית
מגיד שיעור

מגיד שיעור
מגיד שיעור הוא אדם (רב, או תלמיד חכם) המוסר שיעור בפני קבוצת אנשים באופן קבוע במסגרות מגוונות. ישנם שיעורים כדוגמת הדף היומי או משנה יומית המתקיימים מדי יום ביומו, וישנם המתקיימים מדי פרקי זמן קבועים.

קיימים מגידי שיעורים המוסרים את שיעוריהם במשך שנים רבות, ובעוד שקהל השומעים מתחלף עם השנים, הרי שהמגיד שיעור עצמו נשאר. במקרים אחרים, מגיד השיעור הוא זה שמסיים את תפקידו, מסיבות שונות, ואז קהל המשתתפים בשיעור, זוכה למגיד שיעור חדש.

בקהילות מסוימות רואים בהשתתפות בשיעור קבוע חשיבות עליונה, עד כי גם הלומדים, וגם המגיד שיעור עצמו נמנעים מלהיעדר מן השיעור, ולא מגיעים אליו, רק מסיבות חשובות ביותר.

גם בישיבות לרמותיהן השונות, וגילאי התלמידים, נקראים הר"מים מגידי שיעור, וגם אלה המוסרים שיעורים שונים בישיבה ואינם ר"מים מכונים כך.

ישנם מגידי שיעור העושים את עבודתם תמורת שכר, וישנם מגידי שיעור, המוסרים את שיעורם שלא על מנת לקבל פרס.

תלמיד שלמד אצל מגיד שיעור, צריך לנהוג בו כבוד גם לאחר שסיים ללמוד אצלו, ואף אם התלמיד התמיד ועלה במעלות התורה, והפך תלמיד חכם בעצמו, הרי הוא חייב בכבוד מגיד השיעור הראשון.

דינו של מגיד שיעור הוא בדרך כלל כדין רבו שאינו מובהק, אך ישנם מגידי שיעור, שעל התלמיד לכבד אותם כאת רבו המובהק, כגון ראש הישיבה המוסר את השיעור השבועי, אך גם מקנה לתלמיד דרכים בעבודת השם.

מגידי שיעור אחדים מצליחים יותר מאחרים וזוכים לפרסום רב. בעוד ששיעורו של הרב מרדכי אלון הצליח בעבר למלא אולמות, אחרים מושכים פחות תלמידים. מגידי שיעורים מצליחים, הופכים את החומר התלמודי, שהוא קשה להבנה, כפי שהוא קשה גם להסבר, לחומר מרתק.
מגיד השיעור, משתמש בטכניקות שנלמדות בקורסים למרצים. כגון: אינטונציה נכונה, ושפת גוף מתאימה. מגיד השיעור מגיע לשיעור כשהוא מוכן היטב, אך הוא גם יודע להשיב על שאלותיהם של התלמידים. שפה ברורה והתנסחות בהירה, גורמים לתלמידים להקשיב, להבין ולרצות לשמוע עוד.

==מגידי שיעור בעידן האינטרנט==
לקראת סוף שנות האלפיים, הוקמו מספר ארגונים, בהם: קול הלשון, קול הדף, קול המשנה וקביעותא אשר לקחו על עצמם להפיץ שיעורי תורה, בנושאים שונים, באמצעות קלטות, ובאמצעות האזנה לטלפון. הארגונים הצליחו לרכז מספר רב של מגידי שיעור, ביניהם: הרב מיכל זילבר, הרב ישראל דנדרוביץ ואחרים, אשר רובם הקליטו את שיעוריהם, בהתנדבות וללא תמורה. נפתחו ספריות בהן ניתן היה לשאול קלטות, ולהחליף קלטות בקלטות.

עם התרחבות השימוש באינטרנט בעולם הדתי והחרדי, הוקמו אתרים לארגונים הנ"ל, וכן הוקמו ארגונים חדשים המשתמשים באינטרנט, לצורך הפצת שיעורי תורה של בכירי מגידי השיעורים.

==ראו גם==
*ר"מ

==קישורים חיצוניים==
* [http://www.93fm.co.il/radio/program/הדף-היומי/ שיעורו בדף היומי של הרב בנימין מילצקי], רדיו קול חי

קטגוריה:רבנים
קטגוריה:תארים ותפקידים בישיבות
קטגוריה:חינוך יהודי
קטגוריה:ישיבה: מושגים
מסגד אל-מועלק

מסגד אל-מועלק (בערבית: المسجد المعلق, "אל-מסג'ד אל-מעלק", שמשמעו "המסגד התלוי"), הידוע גם כמסגד דהאר אל-עומר (مسجد ظاهر العمر, "מסג'ד ט'אהר אל-עמר), הוא מסגד בדרום-מזרחה של העיר העתיקה בעכו. הוא הוקם בתקופת מושל העיר באמצע המאה ה-18, דאהר אל עומר, ולכן קרוי גם על שמו.

המסגד מורכב משני מבנים צמודים - המבנה העתיק יותר שבו פעל בית הכנסת הרמח"ל עד שהוחרם בידי השלטונות בשנת 1758, ומבנה חדש יותר. במבנה ששימש את בית הכנסת השתמרו כתובות בעברית והמקום בו ניצב ארון הקודש. מעל המסגד ניצב מינרט. המינרט נהרס בשנת 1950 בשל מצבו הרעוע, ורק בסיסו נותר, אך נבנה מחדש בתחילת שנות ה-2000. הכניסה אל המתחם נמצאת מתחת לבסיסו של המינרט, ומשם מוליך גרם מדרגות אל חצר המסגד הנמצאת בגובה של שני מטרים מעל למפלס הרחוב. פורטיקו הנושא שלוש כיפות מוליך לאולם התפילה, העשוי בתורו משני חדרים. הראשון נושא כיפה והאחר, קטן ממנו, מקורה בתקרת קמרון צולב.

==קישורים חיצוניים==

* [https://web.archive.org/web/20110805052914/http://archnet.org/library/sites/one-site.jsp?site_id=6867 באתר ArchNet]
* [https://web.archive.org/web/20200531112429/http://www.akko.org.il/ באתר החברה לפיתוח עכו העתיקה]

אל-מועלק
קטגוריה:התקופה העות'מאנית: מבנים
קטגוריה:מבנים ששימשו כבתי כנסת
קטגוריה:רמח"ל
קטגוריה:עכו העתיקה
לנקסטר (קליפורניה)

לנקסטר (באנגלית: Lancaster) היא עיר במחוז לוס אנג'לס, קליפורניה. העיר ממוקמת 112.5 ק"מ צפונית ללוס אנג'לס, בעמק אנטילופה והיא העיר הצפונית ביותר במחוז לוס אנג'לס.

לנקסטר ושכנתה מדרום, פאלמדייל מופרדות מהשכונות הצפוניות של לוס אנג'לס על ידי רכס הרי סן גבריאל. לנקסטר היא העיר השמינית בגודלה במחוז לוס אנג'לס והתשיעית בקצב גידול האוכלוסייה בין כל ערי ארצות הברית. בשנת 1977 חיו בעיר 33,000 תושבים, בשנת 2009 חיו בה 145,074 תושבים. המטרופולין של לנקסטר-פאלמדייל, שכנתה מדרום, כולל כמעט חצי מיליון תושבים.

למרות גודלה של העיר, היא עדיין נחשבת לעיר פרבר של לוס אנג'לס ולמרות התעסוקה הרבה בתחום התעשייה האווירית, תושבים רבים של לנקסטר עובדים בלוס אנג'לס. הגיל הממוצע בעיר הוא 31.

לאחרונה דורגה לנקסטר כאחת מ-100 הערים המסוכנות של ארצות הברית, כאשר היא ממוקמת במקום ה 80. למרות הופעתה השלילית ברשימה, הפשע כמעט ולא מורגש בעיר. בגלל תדמיתה ערך הבתים בעיר נמוך מהממוצע בקליפורניה, אך המחירים במגמת עלייה וכך גם תדמית העיר והביטחון. עם זאת, האוכלוסייה המתגוררת בעיר לא קשת יום ועניה אלא אוכלוסייה מבוססת וכוללת אקדמאים ומהנדסים רבים. ההכנסה המשפחתית הממוצעת היא מעל הממוצע בקליפורניה.

== היסטוריה ==
לנקסטר הוקמה בסוף המאה ה-19 על ידי מ.ל. ריגס, איש נדל"ן שראה עתיד בשטח המדברי, לצד מסילת רכבת של יוניון פסיפיק ורכש את האדמה.

שמה של העיר ניתן לה על שם לנקסטר, פנסילבניה או לנקסטר (לנקשייר), אנגליה.
בתחילת דרכה היה זה ישוב מנומנם שכלל מספר קטן של בתים, בית מלון אחד ותחנת רכבת קטנה על מסילת הרכבת בין לוס אנג'לס לסן פרנסיסקו.

אוכלוסיית העיר החלה לגדול לאחר שנמצא זהב בהרים סביב עמק אנטילופה. השמועה התפשטה במהרה, ובתוך זמן קצר החלו לנהור לאזור אנשים מכל רחבי ארצות הברית.

ההתפתחות הגדולה של העיר החלה בשנת 1930 בזכות התעשייה האווירית. חיל האוויר האמריקאי שעוד היה בתחילת דרכו דאז, בנה בסיס ניסויים בקרבת העיר, דבר שתרם משמעותית לגידול האוכלוסייה. עד היום תחום התעופה הוא השולט בלנקסטר ושכנתה הדרומית, פאלמדייל. מפעלים גדולים של חברות ענק בינלאומיות כמו נורת'רופ, בואינג ולוקהיד מרטין נמצאים בפאלמדייל ונותנים תעסוקה לרבים מתושבי שתי הערים הללו.

במהלך שנות ה-70 של המאה ה-20, הגיע לעיר גל גדול של תושבי לוס אנג'לס אשר חיפשו בית בפרברים וכאלה שבאו בעקבות הזדמנויות עבודה רבות שהציעה התעשייה האווירית.

בשנת 1977 הוכרזה לנקסטר רשמית לעיר וחיו בה באותה תקופה כ-45,000 תושבים.

== גאוגרפיה ==
לנקסטר שוכנת בגובה 720 מטרים מעל פני הים בעמק אנטילופה השטוח מוקפת הרים, 112.5 ק"מ צפונית ללוס אנג'לס. שטחה הכולל של העיר הוא 243.9 ק"מ רבועים. היא גובלת בפאלמדייל מדרום והרי סן גבריאל.

== אקלים ==
האקלים בסביבת לנקסטר הוא ים תיכוני. הטמפרטורה הממוצעת בקיץ היא 35 מעלות והטמפרטורה הממוצעת בחורף היא 10 מעלות.

== קישורים חיצוניים ==

* 
* 

קטגוריה:קליפורניה: ערים
קטגוריה:מחוז לוס אנג'לס: ערים
קטגוריה:יישובים שהוקמו במאה ה-19
קטגוריה:יישובים שהוקמו ב-1977
דמיטרי אפרצב

דמיטרי (דימי) אָפַּרצֶב (ברוסית: Дмитрий Апарцев; נולד ב-23 בינואר 1969) הוא פוליטיקאי ישראלי שהיה ראש המועצה המקומית של קצרין משנת 2024-2013, היה מנכ"ל המשרד לקליטת העלייה משנת 2009 עד לשנת 2013.

== ביוגרפיה ==
אפרצב נולד ב-1969 בליטא הסובייטית (ברית המועצות). בינואר 1991 עלה מליטא לישראל. בישראל סיים בשנת 1994 לימודי תואר ראשון במדעי החיים מאוניברסיטת תל אביב, ובשנת 2000 הוסמך לתעודת הוראה בסמינר אורנים. בשנת 1994 הוכשר בקורס לידיעת הארץ של החברה להגנת הטבע ובשנת 2002 סיים קורס גישור מטעם קרן קרב.

בשנים 1993–1996 עבד בחברה להגנת הטבע כמדריך טיולים בבית ספר שדה "גולן" בקצרין. לאחר מכן החל לעבוד בהוראה והיה מחנך ומורה לביולוגיה בבית הספר התיכון "נופי גולן" בקצרין, בו יזם תוכנית קליטה בבית הספר ובקהילה. בשנת 2000 ייסד בית ספר ערב למדעים בקצרין, אותו ניהל עד 2002. בבית הספר התיכון עבד עד 2001, עת מונה למנהל מחוז הצפון ואחראי פרויקטים בעמותת "מופת" לקידום ההוראה. במקביל לתפקידיו אלו, בשנים 2001–2002 מונה למנהל פרויקט "קליטה יזומה והרחבת התיישבות ברשויות הגליל" מטעם הרשות לפיתוח הגליל. בשנים 2002–2004 שימש רכז תעסוקה במרחב הצפון מטעם הסוכנות היהודית.

בשנת 1998 נבחר אפרצב לחבר המועצה המקומית קצרין ומונה לסגן ראש המועצה הממונה על תחום הקליטה וליו"ר הנהלת המתנ"ס המקומי. בתפקיד זה שימש עד 2004, אז מונה על ידי הסוכנות היהודית לראש נציגות הסוכנות בדרום-מזרח אוקראינה. בשנת 2008 סיים את תפקידו והתמודד בבחירות לרשות המקומית. כיהן בשנית כסגן וממלא מקום ראש המועצה המקומית ועמד בראש תחום הקליטה במועצה, עד למינויו בשנת 2009 על ידי השרה סופה לנדבר למנכ"ל המשרד לקליטת העלייה.

בשנת 2013 פרש מתפקידו על מנת להתמודד על ראשות המועצה המקומית קצרין.

בבחירות שנערכו ב-22 באוקטובר 2013 נבחר אפרצב לראשות המועצה בקצרין. בתפקיד זה החליף את ראש המועצה הוותיק, סמי בר-לב, שהחליט שלא להתמודד עוד, לאחר עשרות שנים בתפקיד. הוא שב ונבחר בבחירות 2018.

בשנת 2014 תמך אפרצב בפתיחת שבט תנועת הצופים "שבט עמיחי", יחד עם קרן "עמי-דואק" ודן קורן, במטרה לפתח את הנוער בקצרין. 

בשנת 2014 נבחר ליו"ר מרכז מפלגת ישראל ביתנו.

בבחירות 2024, התמודד לכהונה נוספת מול יהודה דואה אך הפסיד כאשר קיבל 46% מהקולות, בעוד שדואה קיבל מעל 53%.

כמה ימים לאחר מכן הודיע אפרצב על פרישתו מהחיים הפוליטיים והתפטרותו מן המועצה.

== חיים אישיים ==
אפרצב נשוי ואב לארבעה ילדים.

==קישורים חיצוניים==

* [https://archive.today/20121218184517/www.moia.gov.il/Moia_he/AboutOffice/DirectorGeneral.htm דמיטרי אפרצב], באתר המשרד לקליטת העלייה

==הערות שוליים==

קטגוריה:מנכ"לי המשרד לקליטת עלייה
קטגוריה:עולים בשנות ה-1990
קטגוריה:ראשי מועצת קצרין
קטגוריה:ראשי רשויות מקומיות מטעם ישראל ביתנו
קטגוריה:בוגרי אוניברסיטת תל אביב
קטגוריה:מורים לביולוגיה
קטגוריה:שליחי הסוכנות היהודית
קטגוריה:ישראלים ילידי ברית המועצות
קטגוריה:ישראלים שנולדו ב-1969
דן ברינקר

דן ברינקר (נולד ב-1951) הוא ניצב בדימוס במשטרת ישראל.

== ביוגרפיה ==
ברינקר שירת 27 שנים במשטרת ישראל. שימש ראש מחלקת סיור ומבצעים במשטרה, מפקד נפת יהודה, ראש המטה המבצעי של שר המשטרה משה שחל (1993–1994), ראש אגף מבצעים במשטרה (1994–1997) ומפקד המחוז הדרומי (1997–2000). בשנת 1998 הקים ברינקר את היחידה המרכזית של מחוז דרום. במאי 2000 יצא לחופשה בהמתנה למינויו הבא ובאוקטובר 2000 התמנה לסגן המפקח הכללי, לאחר ששלמה אהרונישקי מונה לתפקיד המפכ"ל. בשנת 2003 פרש משירות פעיל. בשנת 2005 עמד בראש ועדה ציבורית שהמליצה שמאבטחים יפקידו את נשקם ולא ייקחו אותו הביתה בתום עבודתם.

לאחר שירותו שימש ברינקר יועץ ודירקטור בחברות ציבוריות. ביוני 2008 מונה על ידי אבי דיכטר למנכ"ל המשרד לביטחון פנים, אך עם הקמת הממשלה ה-32 בה התמנה שר חדש למשרד, התפטר בהתאם לנוהג כדי לאפשר לשר הנכנס לבחור מנכ"ל מטעמו. 

ברינקר בעל תואר ראשון במדע המדינה מאוניברסיטת חיפה (1984–1988), אב לשתי בנות.

==קישורים חיצוניים==
* [http://147.237.72.72/BP/About+MOPS/Mankal/DaniBrinker.htm דני ברינקר], המשרד לביטחון פנים

==הערות שוליים==

 

קטגוריה:מנכ"לי המשרד לביטחון הפנים
קטגוריה:ניצבי משטרת ישראל
קטגוריה:מפקדי מחוז הדרום במשטרת ישראל
קטגוריה:ראשי אגף שיטור וביטחון
קטגוריה:סמפכ"לי משטרת ישראל
קטגוריה:בוגרי אוניברסיטת חיפה
קטגוריה:ישראלים שנולדו ב-1951
הלוחיות על שם פייר

ממוזער
הלוחיות על שם פייר (Peyer), ריכוז מבנים לימפטיים במעי הדק. הלוחיות קרויות על שם האנטומיסט השווייצרי בן המאה ה-17 יוהאן קונראד פייר, שהיה הראשון שהבחין בהן.

לאורך כל רירית המעי הדק נמצאים קשרים לימפטיים; הלוחיות על שם פייר, המצויות במעי העקום (ileum; החלק האחרון של המעי הדק) גדולות עד כדי כך שניתן לראותן בעין בלתי מזוינת.

לוחיות אלו ממוקמות בצד של מתלה המעי, אשר אינו מחובר לאיברים (ראו בערך מערכת העיכול), והן מהוות חלק מהרקמות החיסוניות של מערכת העיכול (Gut associated lymphoid tissue, GALT) – שם כולל לרקמה הלימפטית, ובכללהּ הלוחיות האמורות, המאפיינת את המעי הדק. 

מאחר שהמעי הדק חשוף לרמה גבוהה של מזהמים וחיידקים, שמקורם בין היתר במזון, יש צורך במערכת חיסון שתדע לזהות את הפתוגנים השונים כדי להביא לתגובה חיסונית יעילה. לוחיות אלו ממלאות תפקיד חיסוני זה, בין היתר על ידי דגימה עיקרית של מולקולות שונות במעי (על ידי תאי M מיוחדים, ראו בהמשך), יצירת IgA ויצירת תגובה חיסונית ראשונית של תאי T או סבילות של תאי T, במקרה שלא נדרשת תגובה חיסונית.

==מבנה הלוחיות על שם פייר==
הלוחיות בנויות כמבנה הבולט ככיפה אל פני החלל, ואשר כולל שכבה של מבנים:

# תאי M הם התאים הקרובים ביותר לחלל המעי, ונמצאים בראש הכיפה. תפקידם הוא לדגום מולקולות ואנטיגנים שונים בתוך חלל המעי. תאים אלו הם תאים ייחודיים, חסרי סיסי מעיים (villi intestinales), אשר באים במגע ישיר עם החלל (ניתן לראותם רק במיקרוסקופ אלקטרוני). תאי M חסרי הפרשת מוקוזה, בעלי גליקוקליקס (Glycocalyx) דק, ובנויים באופן המאפשר להם לדגום את חלל של המעי ללא הפרעה. לאחר דגימת מולקולה או אנטיגן, מעביר אותו תא ה-M ישירות, בטרנס-ציטוזה (מעבר תוך-תאי) אל תאים דנדריטיים, הנקראים גם תאים מציגי אנטיגן (APC) על מנת שתאים אלו יציגו את האנטיגנים לתאי מערכת החיסון. כאמור, הקרבה לחלל המעי והיעדר החציצה של תאי ה-M מאפשרים דגימה מיטבית, אולם יש חשש כי חיידקים ינצלו פונקציות אלו וישתמשו בתאי ה-M על מנת לחדור למערכת העיכול. כך למשל, חיידקים כגון סלמונלה, ירסיניה ו-E. coli הם בעלי קולטנים המתחברים לתאי ה-M וגורמים למחלה קלינית. גם נגיפים שונים כגון פוליו או רטרו וירוסים שונים משתמשים באופן זה כדי לחדור לגוף.
# מתחת לכיפה עצמה קיימת כיפה תת-אפיתלית (SED) המכוסה אפיתל שחלקו אפיתל רגיל של המעי וחלקו מורכב כאמור מתאי M. באזור זה נמצאים התאים הדנדריטיים, אשר מקבלים את האנטיגן שנדגם על ידי תאי M. תאים דנדריטיים אלו מבטאים מולקולה הקרויה MadCAM, אשר גורמת להם לנדוד אל מערכת העיכול.
# מתחת ל-SED קיימים 3–4 זקיקים לימפטיים המכילים תאי B (לימפוציטים B) וכן אזורים שבין הזקיקים (אזורים אינטרפוליקולריים) המכילים תאי T. מרבית תאי ה-T (כ-70%) הם מסוג CD4, ומרוכזים סביב ורידונים כך שיוכלו לעבור בקלות למערכת הדם הסיסטמית. מלבד תאים אלו קיימים גם מקרופאגים.

==קישורים חיצוניים==

* 

קטגוריה:מערכת העיכול
קטגוריה:מערכת הלימפה
ספולטו

מראה העיר בערב
ספולטו (באיטלקית: Spoleto, בלטינית: Spoletium) היא עיר איטלקית עתיקה בנפת פרוג'ה, במרכז-מזרח מחוז אומבריה לרגלי הרי האפנינים. היא שוכנת 63 ק"מ דרומית-מזרחית לפרוג'ה, 212 ק"מ דרומית-מזרחית מפירנצה ו-78 ק"מ צפונית מרומא. היא בעלת אוכלוסייה של כ-40,000 תושבים, בקרוב.

==תולדות העיר==

ספולטו או ספולטיום בימי רומא העתיקה שכנה על הזרוע המזרחית של ויה פלמיניה, הדרך הראשית מרומא לצפון איטליה. הדרך אליה עברה בשני מקומות שהיו מיושבים באותה עת : פורוס פלמיני (Forum Flaminii) ליד פוליאנו - היום מתחת לככר השוק של העיר- (Foligno) וגשר עתיק (Ponte Sanguinario) שעמד על תילו עד המאה ה-1 לפנה"ס .

לעיר היה מעמד גאוגרפי שליט בפתחו של עמק רחב ידיים, המוקף הרים. העיר הייתה מרכז חשוב של העם האומברי הקדום, אשר בנה חומה מסביב לעיר במאה ה-5 לפנה"ס, ששרידים ממנה עוד נראים בעיר.

על קיומה של הקולוניה הרומית ספולטיום ידוע לנו מכתבי ליביוס. בשנת 217 אחרי קרב טרסימנו הותקפה העיר על ידי חניבעל אך נהדפו על ידי תושביה. בשנים 218 עד 201 לפנה"ס, במהלך המלחמה הפונית השנייה היא הייתה לבעלת בריתה של רומא. בכתבי קיקרו הופיע תאורה משנת 95 לפנה"ס: colonia latina in primis firma et illustris. בשנת 80 לפנה"ס במלחמת האזרחים הרומית המושבה הייתה לעיר (municipium). בימי הקיסרות הרומית העיר פרחה אך אין אזכורים אודותיה מלבד אזכור ינותיה.

==יהודי ספולטו==

אחד היהודים המפורסמים מתושבי העיר היה הרופא דוד די פומיס (dauid de pumis) מ"סיליטו העיר בגליל אומבריה" ממשפחת התפוחים. במבוא לספרו הוא מספר כי משפחת התפוחים המפורסמת, בני שבט יהודה אחרי שהוגלו לאחר חורבן בית שני לרומא, בחרה להתיישב בעיר ספולטו: "הגיעו אליה בשבעים נפש".

ספרו החשוב הוא "צמח דוד", מילון רפואי בשלש שפות: עברית, איטלקית ולטינית. הספר חובר סוף המאה ה-16. הספר חובר בבחרותו, נדפס בשנת שמ"ז (1597) והוא "ביאור מלות קשות בתלמוד ובמדרש כעין ספר ערוך. בחיבור נוסף שלו הוא מברר את "מעלת רופאי ישראל".

באוצר הגדולים אלופי יעקב מובא יחוסו לתשעה דורות, עד הקדוש ר' אליהו. במבוא הוא סיפר עוד על תולדות חייו. בשנת מ"ה (כנראה 1585) היה ב"פירושה" קריה נאמנה (פרוג'ה) ושם למד ולימד דברי חכמים. הוא גורש מהעיר והגיע לעיר פיטיליאנו (Pitigliano) - היום בדרום מחוז טוסקנה. הוא סיפר כי זו "ארץ אוכלת יושביה עבור קלקול האוויר" ושם מתו בני משפחתו. משם ירד לרומא אך לא זכה לחסד, עלה לפירנצה ומשם עבר לוונציה שם מצא את מנוחתו.

== ערים תאומות ==
* 
* 

== קישורים חיצוניים ==

* 
* 
* 

== הערות שוליים ==

קטגוריה:אומבריה: ערים
מיכה פרנקל

המתורגמן מיכה פרנקל
מיכה פרנקל (29 באוגוסט 1941 – 30 בינואר 2012) היה מתרגם ישראלי של ספרות צרפתית.

==ביוגרפיה==
מיכה פרנקל נולד בירושלים, למד בבית הספר היסודי "גאולה" בחיפה, וסיים את בית הספר הריאלי העברי בחיפה במגמה הספרותית.
למד באוניברסיטה העברית בירושלים היסטוריה של יוון ורומא ושפה וספרות צרפתית. קיבל מלגה ללימודים מממשלת צרפת ולמד באוניברסיטת ליל בשנים 1964–1966. לימד צרפתית בבתי ספר תיכוניים במהלך שנות השישים והשבעים והחל משנת 1986 עסק בתרגום בלבד.

בשנת 2011 הוקרן בסינמטקים של תל אביב וירושלים הסרט התיעודי "המרקיז מבני ברק" של הבמאי דוד מורן אודות חייו של מיכה פרנקל.

== מבחר מתרגומיו ==
* מוות קל מאוד, סימון דה בובואר - הוצאת כתר, 2008

=== קלאסיקה לנוער ===
* הרוזן ממונטה כריסטו, אלכסנדר דיומא - 1987
* מחרוזת המלכה, אלכסנדר דיומא - 1993
* האיש במסכת הברזל, אלכסנדר דיומא - 1996
* אחרי עשרים שנה, אלכסנדר דיומא - 2000
* בוג ז'רגל, ויקטור הוגו - 1987
* מסעותיו והרפתקאותיו של הקפטן הטרס, ז'ול ורן - 1990
* רובור כובש השחקים, ז'ול ורן - 1992
* רב חובל בן חמש עשרה, ז'ול ורן - 1992
* ילדי רב החובל גראנט, ז'ול ורן - 1994
* הרפתקה בחלל, ז'ול ורן - 1995
* הצפון נגד הדרום, ז'ול ורן - 2002
* הנער הנודד, הקטור מלו - 1995
* בחיק המשפחה, הקטור מלו - 1995
* ספן הדנובה, ז'ול ורן - 2006
*טירתו של איש הזאב - ארקמן-שטריאן - 1996

===ביוגרפיות ===
* ג'אקומטי אלברטו, ז'אן ז'נה - 1990
* אלבר קאמי - ביוגרפיה, אוליבייה טוד - 2000
* סארטר - ביוגרפיה, אני כהן סולל - 1996
* לאון בלום - ביוגרפיה, אילן גריילסהאמר - 2004

=== סיפורת ===
* נקמת דם, גי דה מופסן - 1991
* קוקו, גי דה מופסן - 1991
* הזאב, גי דה מופסן - 1991
* סמטת אור הירח, גי דה מופסן - 1995
* הצודקים (מחזה), אלבר קאמי - 1991

=== שירה ===
* צייר החיים המודרניים, שארל בודלר - 2002

=== תעודה ===
* מי הרג את דניאל פרל, ברנר אנרי לוי - 2004

=== שונות ===
* ז'וסטין או ייסוריה של המידה הטובה, המרקיז דה סאד - 1999
* המשגה הכפול, פרוספר מרימה - 2009

== קישורים חיצוניים ==
* 
* 

קטגוריה:מתרגמים ישראלים
קטגוריה:מתרגמים מצרפתית לעברית
קטגוריה:זוכי עיטור אנדרסן
קטגוריה:בוגרי בית ספר גאולה (חיפה)
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות ומכללות בצרפת
קטגוריה:מורים לצרפתית
קטגוריה:ישראלים שנולדו ב-1941
קטגוריה:ישראלים שנפטרו ב-2012
גופי הרינג

גופי הרינג הם עיבוי של קצות אקסונים בחלק האחורי של בלוטת יותרת המוח (נוירו-היפופיזה). גופי הרינג משמשים כמאגר זמני להורמונים וזופרסין (ADH) ואוקסיטוצין, המגיעים מההיפותלמוס דרך האקסונים, עד לשחרורם לזרם הדם.

מבנה גופי ההרינג תואר לראשונה על ידי הפיזיולוג פרסי תיאודור הרינג, בשנת 1908.

קטגוריה:היסטולוגיה
מלר"ז

מלר"ז – המועצה הציבורית למניעת רעש, קרינה וזיהום אוויר בישראל (ע"ר), היא העמותה הציבורית הראשונה שהוקמה בישראל כדי לפעול לקידום איכות החיים והסביבה.

מלר"ז הוקמה בשנת 1961 לאחר שהחוק למניעת מפגעים, חוק כנוביץ (1961), אושר בכנסת ונכנס לתוקף. עוד בראשית דרכה התפרסמה מלר"ז בשל התנגדותה להקמת תחנת הכוח רדינג, המזהמת בחלקיקי פיח ועשן את תל אביב וגוש דן. מאבק משפטי זה החל בשנת 1965, ובעקבותיו בית המשפט העליון הכיר בזכותה הציבורית של מלר"ז לפעול בכלים משפטיים לטובת האינטרס הציבורי. התקדים שנוצר במאבק זה פתח את הדלתות בארץ לתביעות אזרחיות לשמירת איכות הסביבה.

==מטרות==

למלר"ז שתי מטרות-על:
* לשמש ארגון מרכזי למניעת מפגעי רעש, קרינה, קרקע, ריחות רעים וזיהומים סביבתיים של האוויר, המים והים.
* לעודד ולקדם איכות חיים סביבתיים תקינה וקיום חוקים הבאים להגן על איכות הסביבה ולמנוע מטרדים.

==פעילויות עיקריות==
*מדידת קרינה מטלפונים סלולריים וקרינה חשמלית בבתים ומוסדות חינוך
*ניידת למדידת זיהום עשן מכלי רכב הבודקות כ-6,000 כלי רכב בשנה.
*פרויקט הבניינים הירוקים – הפעלת בעלי מוגבלות באיסוף נייר למיחזור
*תביעות נגד מפעלים מזהמים
* הפעלת מוקד טיפול במטרדי רעש.

== קישורים חיצוניים ==
* בארכיון האינטרנט

* 
* 
* 

==הערות שוליים==

קטגוריה:ארגונים להגנת הסביבה בישראל
אירוע מס

אירוע מס הוא פעולה שבעקבותיה חל חיוב במס, או פטור ממס. אם מכירת נכס, או פעולה מסוימת אינה נושא לחיוב במס, הרי שאינה אירוע מס.

==רקע==
אירוע מס נקבע על פי חוק מס בלבד. אפשר שאירוע מסוים ייחשב לאירוע מס על פי חוק מס אחד ולא ייחשב כאירוע מס על פי חוק מס אחר. למשל, שינוי ייעוד של מלאי לרכוש קבוע ייחשב לאירוע מס על פי פקודת מס הכנסה ויחויב במס לפי שווי שוק בעת השינוי. לעומת זאת, בחוק מס ערך מוסף, אירוע מסוג זה לא ייחשב לאירוע מס ואינו כרוך בתשלום מס ערך מוסף. עם זאת, אפשר שאירוע מסוים ייחשב לאירוע מס על פי יותר מחוק מס אחד.

==דוגמאות==
===דוגמאות לפעולות המהוות אירועי מס===
* מכירת מבנה - חייב במס שבח מקרקעין.
* מכירת דירת מגורים - קיים מס שבח מקרקעין, אך בתנאים מסוימים ניתן פטור ממס.
* מתן הלוואה ללא ריבית ממעביד לעובד - חל חיוב במס הכנסה על פי סעיף 3(ט) לפקודת מס הכנסה.
* הריסת מבנה עסקי - אינה אירוע מס לעניין מס שבח או מס הכנסה כי אין במקרה זה "מכירה" של נכס, אולם כאשר מס רכוש היה בתוקף, הדבר נחשב לאירוע מס לפי סעיף 17 לחוק מס רכוש וקרן פיצויים. זאת, לגבי התקופה המתחילה עם הריסת המבנה.

===דוגמאות לפעולות שאינן מהוות אירועי מס===
* מכירת ריהוט ביתי אינה מהווה אירוע מס משום שהריהוט הוא מיטלטלין לשימוש אישי, ובתור שכזה, אינו כלול בגדר "נכס" לפי סעיף 88 לפקודה ולכן לא חל במקרה זה מס רווח הון.
* קבלת דמי מפתח על ידי דייר מוגן בדירה המשמשת למגורים אינה מהווה אירוע מס. זאת, משום שזכות הדיירות המוגנת אותה מוכר הדייר המוגן אינה בגדר "נכס" לעניין סעיף 88 ולכן לא מתקיימים היסודות לקיום רווח הון ולא חל מס רווח הון וגם לא כל מס אחר.
* גם פטירת דייר מוגן בדירה המשמשת למגורים, לא תיחשב אצל בעל הבית לאירוע מס משום שהתעשרות זו תיחשב לתקבול מקרי אצל הבעלים, שאינו מסווג כהכנסה בשום סעיף בפקודת מס הכנסה.

==לקריאה נוספת==
*מנחם כהן, לקסיקון המיסים, בהוצאת המכון למיסים ולייעוץ כלכלי, 2008.

קטגוריה:דיני מיסים
דום דה-לואיז

דומיניק (דום) דה-לואיז (באנגלית: Dominick "Dom" DeLuise; 1 באוגוסט 1933 - 4 במאי 2009) היה שחקן, קומיקאי, במאי קולנוע, מפיק טלוויזיה, שף וסופר אמריקאי.

==ביוגרפיה==
דה-לואיז נולד בברוקלין, ניו יורק. הוא סיים לימודיו בתיכון לאומנויות הבמה במנהטן, ומאוחר יותר למד באוניברסיטת טאפטס במסצ'וסטס.

הוא נהג להשתתף בתפקידים קומיים, אם כי בסרט מוקדם משנת 1964 בשם Fail-Safe הוא הראה יכולות משחק מגוונות יותר. הופעתו המשמעותית הראשונה הייתה בתוכנית הטלוויזיה הבדרנים (The Entertainers) בשנת 1964.

דה-לואיז השתתף בתוכנית הטלוויזיה הפופולרית של דין מרטין בשנות ה-60. תחילה בתפקיד אורח ומאוחר יותר בתפקיד קבוע. בשנות ה-70 וה-80 הוא נהג לככב לצידו של ברט ריינולדס בסרטים רבים, הידועים שבהם היו מרוץ מחוף לחוף, מרוץ מחוף לחוף 2, הסוף ובית הזונות הקטן הטוב ביותר בטקסס.

דה-לואיז התפרסם בעיקר בזכות תפקידיו בסרטיו של הבמאי מל ברוקס, שליהק אותו בין היתר לסרטיו 12 הכיסאות, אוכפים לוהטים, ההיסטוריה המטורפת של העולם, סרט אילם ורובין הוד: גברים בגטקעס. דה-לואיז גם תרם את קולו לדמות של פיצה דה האט בשיגעון בחלל, הפרודיה של ברוקס על טרילוגיית מלחמת הכוכבים. בנוסף לתפקידי משחק, דה-לואיז עסק רבות גם בדיבוב סדרות וסרטי אנימציה.

מאז שנות ה-50 ועד שנותיו האחרונות, דה-לואיז הספיק לככב בעשרות סרטים, מחזות ותוכניות טלוויזיה כמו הטרול בפארק הקסום וגן עדן לכלבים, ואף ביים סרט קולנוע אחד ("Hot Stuff" מ-1979), סרט הטלוויזיה "אל תשתו מהמים" (1994) וסרט הטלוויזיה ("Boys Will Be Boys" מ-1997), הוא אף כיכב בפרק של "החבובות". בשנותיו האחרונות, הוא טיפח קריירה חדשה כשף, ופרסם שני ספרי מתכונים פרי עטו. כמו כן, דה-לואיז פרסם שבעה ספרי ילדים.

בשנת 1986 כיכב בסרט ירח דבש מכושף בתפקיד הראשי (לצד ג'ין ווילדר וגילדה רדנר), כשהוא מגלם את הדודה הזקנה קייט.

דה-לואיז נפטר בשנתו ממחלת הסרטן ב-4 במאי 2009, בבית חולים בקליפורניה בו היה מאושפז, .

היה נשוי לשחקנית קרול ארתור ואביהם של השחקן, התסריטאי והבמאי פיטר דה-לואיז והשחקנים דייוויד דה-לואיז ומייקל דה-לואיז.

==קישורים חיצוניים==

* 

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:בוגרי אוניברסיטת טאפטס
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:זוכי פרס פטל הזהב: שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1933
קטגוריה:אמריקאים שנפטרו ב-2009